## Odluka o visini prihoda kućanstva korisnika mirovine o kojima ovisi stjecanje prava na zaštitni dodatak uz mirovinu u godini 1992.

### NN 16/1992 (26.3.1992.), Odluka o visini prihoda kućanstva korisnika mirovine o kojima ovisi stjecanje prava na zaštitni dodatak uz mirovinu u godini 1992.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na osnovi članka 92. stavka 3. Zakona o mirovinskom i invalidskom osiguranju
("Narodne novine". br. 26/83, 5/86, 42/87, 34/89, 57/89, 40/90
i 9/91) i članka 6. točke 1. Statuta Republičkog fonda mirovinskog i invalidskog
osiguranja radnika Hrvatske ("Narodne novine". broj 58/90) Upravni
odbor RepubIičkog fonda mirovinskog i invalidskog osiguranja radnika Hrvatske,
na sjednici održanoj 10. ožujka 1992. donosi

## ODLUKU

### o visini prihoda kućanstva korisnika mirovine o kojima ovisi stjecanje prava na zaštitni dodatak uz mirovinu u godini 1992.

l. Pri utvrđivanju prava na zaštitni dodatak uz mirovinu, koji se po
Zakonu o mirovinskom i invalidskom osiguranju osigurava korisnicima mirovine,
smatrat će se da ni korisnik mirovine ni članovi njegova kućanstva nemaju
drugih prihoda dovoljnih za uzdržavanje:

a) ako im prihod ostvaren na osnovi radnog odnosa (osobni dohodak, naknade.
mirovine i dr.), ne prelazi 2.314- HRD mjesečno po članu kućanstva, ili

b) ako im osnovica iz osobnoga dohotka od poljoprivredne djelatnosti
(katastarski prihod) ne prelazi 785-HRD godišnje po članu kućanstva, ili

c) ako im osobni dohodak od obavljanja samostalnih djelatnosti, kao
i drugoga dohotka od imovine i prihoda podložnog porezu (ostali dopunski
prihod) ne prelazi 766- HRD godišnje po članu kućanstva. ·

Prihod ostvaren izvan radnog odnosa povremenim ili privremenim radom,
prihod ostvaren od iznajmljivanja soba, pružanja usluga i prehrane turistima,
kao i prihod koji bračni drug korisnika ostvari u kućnoj radinosti, izjednačuje
se s prihodom ostvarenim na osnovi radnog odnosa.

2. Ako korisnik mirovine i članovi njegova kućanstva imaju istodobno
pribode na raznim osnovama iz točke 1. ove odluke, visina prihoda utvrđuje
se tako da se prihod podijeli, i to prihod pod a) - sa 23,14. prihod pod
b) - sa 7,85 i prihod pod c) - sa 7,66 pa ako zbroj količnika prelazi 100,
smatra se da korisnik mirovine ima drugih prihoda dovoljnih za uzdržavanje.

3. Pri utvrdivanju prava na zaštitni dodatak uz mirovinu, primjenom
cenzusa prihoda ostvarenih na osnovi radnog odnosa, ti se prihodi dijele
na korisnika mirovine, njegova bračnog druga, djecu i roditelje koje korisnik
i njegov bračni drug uzdržavaju.

Ako je bračni drug korisnik mirovine zaposlen u inozemstvu kod inozemnog
poslodavca ili se tamo bavi samostalnom djelatnošću, smatra se da korisnik
mirovine ima drugih prihoda dovoljnih za uzdržavanje.

4. Pri utvrđivanju visine prihoda kućanstva korisnika mirovine, u smislu
točke 1. ove odluke, uzima se:

a) kao prihod ostvaren na osnovi radnog odnosa prosječna mjesečna svota
osobnoga dohotka, naknada i drugih primanja iz radnog odnosa, izračunata
po svim efektivnim primanjima (isplatama) ostvarenim u prethodnoj godini,
a za mirovine - mjesečna svota mirovine ostvarena u mjesecu prosincu prethodne
godine, odnosno u odgovarajućem mjesecu tekuće godine u kojemu je član
kućanstva ostvario pravo na mirovinu;

b) kao katastarski prihod - osnovica iz osobnoga dohotka od poljoprivredne
djelatnosti iz prethodne godine;

c) kao ostali dopunski prihod - osnovica za plaćanje doprinosa iz osobnoga
dohotka i poreza prethodne godine.

5. U cenzus prihoda kućanstva korisnika mirovine, uzima se i dio katastarskog
prihoda od suvlasničkoga dijela poljoprivrednog imanja, odnosno sunasljedničkoga
dijela neraspravljene ostavine koji, po nasljednome pravu, pripada članu
kućanstva, bez obzira na to koristi li se suvlasničkim, odnosno, sunasljedničkim
dijelom, kao i dio prihoda od suvlasničkog odnosno sunasljedničkog dijela
druge imovine.

6. Pri utvrdivanju cenzusa prihoda ne uzima se u obzir privremena ili
stalna oslobođenja i olakšice u plaćanju doprinosa od osobnoga dohotka
i poreza građana, osim za zgrade koje korisnicima služe za stanovanje.,

Prihod koji je oslobođen doprinosa ili poreza uzima se u obzir na osnovi
idealno utvrđene porezne osnovice.

7. Kada neki od korisnika obiteljske mirovine ispunjavaju, a drugi ne
ispunjavaju uvjete za priznanje prava na zaštitni dodatak u smislu odredaba
ove odluke, zaštitni dodatak će se prethodno podijeliti prema članku 65.
Statuta Zajednice, kao da svi korisnici ispunjavaju uvjete, pa se tako
određeni dijelovi isplaćuju onim članovima obitelji koji ispunjavaju uvjete.
Jednako će se postupiti i u slučaju kada korisnici obiteljske mirovine,
kojima pripada pravo na zaštitni dodatak uz mirovinu, žive odvojeno.

8. Ova odluka stupa na snagu osmoga dana od dana objave u "Narodnim
novinama", a primjenjuje se od.1. siječnja 1992.

Klasa: 140-13/92-01/959

Urbroj : 341 -99-01 / 1-92

Zagreb. 10. ožujka 1992.

Predsjednik Upravnog odbora Republičkog fonda

mirovinskog i invalidskog osiguranja radnika Hrvatske

**dr. Stjepen Blažinkov, v. r.**

Odluka, NN 16/1992-358
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)